b'\n_START_ARTICLE_\nKurtlammi\n_START_SECTION_\nMaantietoa\n_START_PARAGRAPH_\nLammen pinta-ala on 3,5 hehtaaria ja se on 400 metri\xc3\xa4 pitk\xc3\xa4 ja 150 metri\xc3\xa4 leve\xc3\xa4. Se sijaitsee Kaartjoen varressa tihe\xc3\xa4sti ojitetun Siilinsuon pohjoisosassa. Sen rantaviivan pituus on 850 metri\xc3\xa4 ja sen rannat ovat kokonaan suota. Lampi on autio, mutte sen it\xc3\xa4puolella sijaitsee retkeilij\xc3\xb6iden nuotiopaikka. Lammelle ei johda tiet\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nLampi sijaitsee Kokem\xc3\xa4enjoen vesist\xc3\xb6ss\xc3\xa4 Vanajan reitin valuma-alueella Hyvikk\xc3\xa4l\xc3\xa4njoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 113,1 metri\xc3\xa4 mpy. Lampeen on johdettu viisi suon kuivatusojaa, joista osa on kaivettu my\xc3\xb6s laskemaan Kaartjokeen.\n_START_SECTION_\nHistoriaa\n_START_PARAGRAPH_\nVuoden 1958 peruskartassa sen nimeksi oli kirjoitettu \xe2\x80\x9dKiiskilampi\xe2\x80\x9d ja siit\xc3\xa4 virtasi yksi puro ja yksi kaivettu oja Kaartjokeen. Seuraavassa peruskartassa vuodelta 1979 oli lammen nimen\xc3\xa4 Kurtlammi. Silloin oli my\xc3\xb6s suo ojitettu tihe\xc3\xa4sti.'